86. ΑΠΟΦΑΣΙΣ ΥΠΟΥΡΓΟΥ ΕΡΓ ΑΣΙΑΣ Αριθ.8896/1040 της 7/20 Μαρτ. 1978 (ΦΕΚ Β΄ 238) Περί επεκτάσεως της ασφαλίσεως ανεργίας εις ολόκληρον την χώραν εις τας επαγγελματικάς κατηγορίας μισθωτών απασχολουμένων εις επιχειρήσεις, εκμεταλλεύσεις κλπ. λειτουργούσας υπό την μορφήν Εταιρείας Περιωρισμένης Ευθύνης (Ε.Π.Ε.). Εγκρίνομεν την επέκτασιν της ασφαλίσεως ανεργίας εις ολόκληρον την Χώραν εις τας εκτός ασφαλιστικής περιοχής του ΙΚΑ επαγγελματικάς κατηγορίας μισθωτών, απασχολουμένων - απασχοληθησομένων εις επιχειρήσεις-εκμεταλλεύσεις κλπ., αίτινες λειτουργούν ή πρόκειται να λειτουργήσουν υπό την μορφήν Εταιρείας Περιωρισμένης Ευθύνης (Ε.Π.Ε.) ανεξαρτήτως του τόπου της έδρας αυτών, από της ημερομηνίας αντιστοίχου επεκτάσεως της ασφαλίσεως του ΙΚΑ, ήτοι από 1.2.1978. Η παρούσα δημοσιευθήτω δια της Εφημερίδος της Κυβερνήσεως. 